Vreemde name vir kinders verwerpArgieffoto Beamptes in Nieu-Seeland het Woensdag ‘n lys name publiseer wat ouers hul kinders wou noem, maar wat verwerp is omdat dit te bisar of aanstootlik was, insluitend “Lucifer” en “Mafia No Fear” [Mafia geen vrees]. Volgens die lys van 77 name sou een kind “Anal” [Anaal] genoem word voordat die departement van binnelandse sake dié voorstel verwerp het. ‘n Ander kind sou “.” [punt] genoem word. Van die ander name op die lys is “4Real” [Sowaar], “V8” en “Queen Victoria” [Koningin Victoria]. In sommige gevalle lyk dit of die ouers hul inspirasie verloor het, en wou hul kinders slegs “2nd” [Tweede], “3rd” [Derde] of 5th [Vyfde] genoem het. Die departement se reëls verbied enige naam wat mag impliseer dat die kind ‘n amptelike titel of rang het, bv. “Koning”, “Hertog” en “Prinses” is van die name wat sedert 2001 die meeste verwerp is. “Justice” [Geregtigheid] is die gewildste en is al 62 keer verwerp, alhoewel “Justus” en “Juztice” ook nie goedgekeur is nie. In 2008 het Nieu-Seeland se familiehof beveel dat ‘n negejarige dogter, wie se ouers haar “Talula Does the Hula from Hawaii” gedoop het, haar naam moet verander, omdat dit ‘n verleentheid is en die kind soos ‘n gek laat lyk. Regter Rob Murfitt het in daardie stadium die ouers kritiseer wat hul kinders bisarre name gegee het, en voorbeelde soos “Number 16 Bus Shelter” [Nommer 16 Bushalte] en “Midnight Chardonnay” [Middernag Chardonnay] en ‘n tweeling met die naam “Benson” en “Hedges”, soos die sigarette, aangehaal.